《寿俞尚书七十九》
宋代·尹直卿

后皇深助顺，命世烨生贤。
临汝葱佳气，罗浮降散仙。
春兰早无圣，秋竹晚弥坚。
稳击三千水，高腾尺五天。
清癯迂叟侣，温厚醉翁然。
献纳星辰上，司存雨露边。
常情难勇退，定力竟孤骞。
此夕寻常夕，明年八十年。
金猴转空柄，璿象璨丁躔。
中令汾阳考，平章潞国權。
龙钟笑裴度，矍铄过文渊。
阴阳无尽藏，真源不老仙。

作者简介：尹直卿，字德邻，永丰（今属江西）人。光宗绍熙五年（一一九四）入太学（《鹤林玉露》乙编卷七）。今录诗七首。